Ferit Karahan
Ferit Karahan (z. 4ê nîsana 1983an Mûş), derhêner û rexnegirê sînemayê û senaryonivîsê kurd e.

Jînenîgarî 
D sala 2006an de ji beşa elektrîkê ya Zanîngeha Marmarayê ya li Stembolê mezûn bûye. Di dema xwendekariya xwe ya li Stenbolê de ew ji bo temaşekirina filman diçe BEKSAVê û li wir bi bandora temaşekirina filmên Tarkovskî biryara xwe dide ku bi sinemageriyê re mijûl bibe û bi vî awayî dest bi kursa sînemayê dike. Pêşî di Roj Tvyê de li ser arkeolojiya medbexa kurdî bername çêkirin. Wî di sala 2005an de bi kişandina kurtefîlmên Fotofobî û Analog dest bi kariyera xwe ya sînemayê kiriye. Di sala 2010an de bi navê Beriya Tofanê kurtefîlmek çêkir û ev film diyarî giyanê keça kurd Ceylan Önkolê û hemû zarokên mexdûrên şer kir. Bi vê filmê navê Ferît Karahan li cihana sînemayê belav bû. Ev fîlm beşdarî gellek festîvalên neteweyî û navneteweyî bû û ji van festîvalan hinekan xelat wergirtin. Yekemîn filmê wî yê metrajdirêj ê bi navê "Derbûyina Ji Bihûştê" di 50emîn Festîvala Fîlman a Navneteweyî ya Antalyayê de wek filmê herî baş hat hilbijartin û xelata Pirteqala Zêrîn bi dest xist. Ji sala 2002an heta 2006an derheqê semiyotikê de lêkolînan kiriye û di hin rojname û kovaran de rexnegiriya filman kiriye. Niha di kompanya FK Fîlm de wek derhêner û çêker dixebite.

Fîlmografî

Metrajdirêj 
 2013: Derbûyîna Ji Bihûştê; Derhêner, Senarîst, Çêker
 2009: Press; Alîkarê Derhêner

Kurtefîlm 
 2011: Xewna Yûsiv
 2010: Beriya Tofanê
 2010: Welatê Milyarderan
 2006: Mal an jî Heft Rojên Salo
 2006: Bûrjûwazî, Xwarinek û Piştî Wê
 2005: Analog
 2005: Festîvala Kurtefîlman ya Gerdûnî
 2005: Foto Fobî

Girêdanên Derve 
Ferît Karahan di Di IMDByê de
Di Sinemeyakurdi.comê de Ferît Karahan
Rûpela Ferît Karahan a Youtubeê
Video: Ferît Karahan di Bernameya Kurtegavek ya Kurdistan24ê de, Weşandin: 06.09.2016
Hevpeyvîn: BI FERÎT KARAHAN RE “DERBÛYÎNA JI BUHİŞTÊ Û SÎNEMAYA KURDÎ” Çetoyê Zêdo, 24.06.2014

Çavkanî 

Derhênerên fîlman ên kurd
Jidayikbûn 1983
Kesên ji Mûşê
Senaryonivîsên kurd